Vera Baboun

Vera  Baboun (arabisk: فيرا جورج موسى بابون; født 6. oktober 1964 i Betlehem i Vestjordanlandet i Jordan) er en palestinsk politiker tilhørende partiet Fatah, og diplomat. Hun var  borgermester i Betlehem fra 2012 til 2017, og siden 2022 Palestinas ambassadør til Chile. 
Liv og virke
Tidlig karriere
Før hun ble borgermester, var hun rektor ved Roman Catholic High School i Beit Sahour tett ved Betlehem, og professor for engelsk litteratur med spesialitet innen afroamerikansk litteratur, ved universitetet i Betlehem. Hun er romersk-katolsk kristen og har fem barn.

Borgermester
Baboun er den første kvinnelige borgermester i Bethlehem. Som ordfører ledet Vera Baboun den by på Vestbredden med høyest arbeidsledighet. Betlehem opplevde en betydelig demografisk endring på grunn av sterk utvandring fra den kristne delen av befolkningen. Hun fordømte Den israelske separasjonsbarrieren som en hindring for vekst ved at den begrenset bevegelsen av borgere, ideer og varer. Som hun sa det: «Vi er en kvalt by, uten plass til å vokse på grunn av bosetningene og muren». Hun håpet å få dempet utvandringsstrømmen ved å skape arbeidsmuligheter for unge mennesker. Hun håpet også på en gjenoppblomstring av internasjonal bistand.
Ambassadør
Den 8. desember 2022 ble hun utnevnt til palestinsk ambassadør til Chile.

Referanser

 Eksterne lenker 
 http://www.timesofisrael.com/new-female-mayor-gears-bethlehem-up-for-christmas/
 http://www.al-monitor.com/pulse/originals/2012/al-monitor/christmas-bethlehem-palestine.html
 http://maannews.net/eng/ViewDetails.aspx?ID=522818 
 http://english.ahram.org.eg/NewsContent/2/8/55567/World/Region/Palestinian-women-look-to-Bethlehem-where-Vera-Bab.aspx
 https://web.archive.org/web/20130906111916/http://www.grace-network.net/researcher_MENA-baboun.php
 http://www.welt.de/print/die_welt/politik/article112191789/Eine-Frau-fuer-Bethlehem.html
 http://www.al-ayyam.com/pdfs/22-10-2012/p11.pdf

Kategori:Palestinske politikere
Kategori:Palestinske borgermestere
Kategori:Personer tilknyttet Fatah‎
Kategori:Palestinske ambassadører
Kategori:Ambassadører til Chile
Kategori:Personer fra Betlehem
Kategori:Fødsler i 1964